**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА И СЪОБЩЕНИЯТА ПРЕЗ 2024 г.**

**(Резюме)**

Съгласно утвърдения от министъра на транспорта и съобщенията Годишен план за дейността на Инспектората в Министерството на транспорта и съобщенията (МТС) за периода 01 януари – 31 декември 2024 г. са поставени следните годишни цели:

1. Законосъобразно и правилно функциониране на администрацията чрез предотвратяване и отстраняване на допуснати нарушения в администрацията.

2. Повишаване на ефективността на администрацията и подобряване на работата й чрез формулиране от Инспектората на конкретни препоръки за отстраняването на констатираните слабости и нарушения;

3. Осъществяване на ефективен контрол и проверки по Закона за противодействие на корупцията и подзаконовите нормативни актове по неговото приложение;

4. Повишаване на професионалната квалификация на служителите в Инспектората чрез осигуряване на необходимите професионални знания и умения.

Планирането на дейността на Инспектората се извършва с оглед функциите на Инспектората и при съобразяване на изискванията на чл. 2, ал. 6 от Закона за администрацията, отчитане на секторните политики, ръководени от министъра, задачите, произтичащи от специалните закони и подзаконовите актове в съответните области, структурите и числеността на съответните администрации в обхвата на административния контрол на Инспектората в МТС.

Ежегодното планиране на дейността на Инспектората се извърши в съответствие с ежегодното планиране и целите на дейността на МТС, в съответствие и в изпълнение на Програмата на правителството, включваща средносрочните цели и приоритети.

Определянето на броя на проверките, включени в годишния план за дейността на Инспектората е извършено при отчитане и съобразяване на тенденцията на постъпващите сигнали в МТС.

В годишния план са определени конкретните проверки, които ще бъдат извършени през 2024 г., графика за тяхното провеждане и необходимото ресурсно обезпечаване. Годишният план се изготвя въз основа на утвърдения Стратегически план за периода 2022 г. – 2025 г.

Определянето на обектите за проверки се извършва по преценка на министъра, въз основа на включените в стратегическия план за съответната година проверки, като се отчитат следните индикатори: промени в нормативната уредба, касаеща дейността; структурни промени, промяна на функциите, дата на последно извършена проверка, друга служебна информация, от която могат да се получат данни за пропуски в административната дейност, включително сигнали и предложения, влезли в сила актове на органите на съдебна власт и др.

За периода от 01.01.2024 г. до 31.12.2024 г. Инспекторатът в Министерството на транспорта и съобщенията е извършил общо - 33 бр. планови и извънпланови проверки, възложени със заповед на министъра на транспорта и съобщенията и са изпратени писма с препоръки за отстраняване на установените нарушения, нередности и пропуски до проверените структури.

Налице е пълно изпълнение на планираните задачи и поставените цели на Инспектората през 2024 г. в Годишния план за дейността на Инспектората за 2024 година, утвърден на 12.12.2022 г. от министъра на транспорта и съобщенията, изменен на 01.10.2024 г.

За отчетния период Инспекторатът е извършил 21 броя планови проверки в Министерството на транспорта и съобщенията и второстепенните разпоредители с бюджет към министъра на транспорта и съобщенията.

За отчетния период Инспекторатът е извършил 12 бр. извънпланови проверки, възложени със заповед на министъра на транспорта и съобщенията, от които 10 бр. извънпланови проверки са извършени по постъпили сигнали в МТС и 2 бр. извънпланови проверки са извършени по разпореждане на министъра на транспорта и съобщенията.

Най–често срещаните нарушения и пропуски, установени от Инспектората в хода на извършените планови и извънпланови проверки, включително при проведени предварителни проучвания по постъпили сигнали по Административнопроцесуалния кодекс са следните:

Неактуални, непълни или липса на вътрешноведомствени правила и процедури, както и заповеди на административния орган/ органа по назначаване;

Несъответствия в реда и организацията и изпълнението на дейностите, съобразно измененията в регламентиращата ги нормативна уредба, в т. ч. и при предоставяне на административни услуги и режими;

Незаконосъобразни и неправилни действия/бездействия на служители от администрацията;

Несъответствия при прилагането на нормативната уредба, относно:

-неспазване на законоустановени срокове за разглеждането на подадени сигнали и вземане на решение по тях.

-нарушения при назначаването на служители в администрацията, както и при извършването на оценка на трудовото изпълнение.

-пропуски в дейността по прилагане на изискванията за безопасни и здравословни условия на труд.

Неспазване на определените с вътрешноведомствени документи ред и организация на работа, както и контрол;

Неспазване на установения ред и организация за извършване на оборота на електронни документи и документи на хартиен носител - поставяне на деловоден номер, спазване на установените срокове, възлагане по утвърдения ред, неосъществен в достатъчен обем административен контрол, неспазване на процедурите по съгласуване и др.

Причините за констатираните нарушения са следните:

-непознаване на нормативната уредба, незаинтересованост;

-неизпълнение и/или забава при изпълнението на служебните задължения;

-липса на вътрешни актове, както и неактуализирането им;

-липса, занижен или недостатъчно ефективен вътрешен контрол;

-недостатъчна професионална квалификация и текучество;

-липса на съгласуваност, навременна комуникация и координация между отговорни дирекции и служители по конкретен случай;

-непълноти, противоречиви норми в нормативната уредба и вътрешните актове и др., необходимост от актуализация.

След извършването на проверките са изготвени общо 33 броя доклади, одобрени от министъра на транспорта и съобщенията.

В резултат на извършените проверки от Инспектората са дадени препоръки/предложения с конкретни срокове за отстраняване на констатираните пропуски и несъответствия в дейността на проверяваните структури.

Общият брой на дадените препоръки въз основа на извършените планови и извънпланови проверки от Инспектората през 2024 г. е 84 броя, като от тях 64 бр. от дадените препоръки/предложения са изпълнени с оглед предприемане на коригиращи действия за отстраняване на констатираните пропуски и несъответствия или са предприети организационни мерки за тяхното изпълнение/прилагане, в процес на изпълнение са 4 бр. от дадените препоръки/предложения, срокът за изпълнение на 16 бр. от дадените препоръки/предложения е през 2025 г.

 Не са налице неизпълнени препоръки, дадени от Инспектората.

През отчетния период Инспекторатът в Министерство на транспорта и съобщенията е инициирал 42 бр. промени във вътрешноведомствените актове на проверяваните административни структури.

През периода от 01.01.2024 г. до 31.12.2024 г. в Инспектората са постъпили/насочени общо 27 броя сигнали на граждани и организации: срещу неправилни/незаконосъобразни действия/бездействия на служителите от администрациите, като от тях:

* 24 бр. сигнали са процедирани по реда на Административнопроцесуалния кодекс (АПК),съответно: 2 бр. сигнали са приключени на основание чл. 124, ал. 1 от АПК, за което са уведомени подателите им, 4 бр. сигнали след проведено предварително проучване от Инспектората е установено, че сигналите не подлежат на проверка и не са извършени проверки въз основа на одобрени от министъра на транспорта и съобщенията докладни записки на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, 3 бр. сигнали са приключени на основание чл. 111 от АПК, по 15 бр. сигнали са разпоредени 10 броя извънпланови проверки със заповед на министъра на транспорта и съобщенията.
* 3 бр. сигнали по Закона за противодействие на корупцията са препратени по компетентност на Комисията за противодействие на корупцията.

По всички постъпили/насочени общо 27 бр. сигналипрез 2024 г. от Инспектората е извършено предварително проучване, за което е докладвано на министъра на транспорта и съобщенията.